nibzard/narodne-novine-full-text-markdown huggingface dataset:
### NN 29/2024 (11.3.2024.), Odluka o dodjeli odlikovanja Reda hrvatskog pletera za osobiti doprinos razvitku i ugledu Republike Hrvatske i dobrobiti njezinih građana

PREDSJEDNIK REPUBLIKE HRVATSKE

454

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos razvitku i ugledu Republike Hrvatske i dobrobiti njezinih građana, odlikuju se

1. bojnik ALEN (Slavko) HARAMBAŠIĆ

2. satnica KRISTINA (Ivan) KOJUNDŽIĆ

3. časnički namjesnik ALEN (Dane) HODAK

4. časnički namjesnik KREŠIMIR (Željko) NAGLIĆ

5. stožerni narednik TOMISLAV (Stjepan) BREZOVEC

6. stožerni narednik GORAN (Drago) BURAZOR

7. stožerni narednik VATROSLAV (Ante) DRMIĆ

8. stožerni narednik MUNIB (Bajro) HADŽIĆ

9. stožerni narednik BLAŠKO (Blaž) MUDIFAJ

10. stožerni narednik KRUNOSLAV (Franjo) POSAVEC.

Klasa: 060-03/24-17/01
 Urbroj: 71-03-01/3-24-01
 Zagreb, 26. siječnja 2024.

Predsjednik
 Republike Hrvatske
 Zoran Milanović, v. r.
### NN 29/2024 (11.3.2024.), Odluka o dodjeli odlikovanja Reda Nikole Šubića Zrinskog 101. bosansko-brodskoj brigadi HVO-a

PREDSJEDNIK REPUBLIKE HRVATSKE

452

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 13. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), donosim

ODLUKU

O DODJELI ODLIKOVANJA

Redom Nikole Šubića Zrinskog, za iskazano junaštvo njezinih pripadnika u Domovinskom ratu, odlikuje se

101. BOSANSKO-BRODSKA BRIGADA HVO-a.

Klasa: 060-03/24-09/01

Urbroj: 71-03-01/3-24-01

Zagreb, 9. veljače 2024.

Predsjednik
 Republike Hrvatske
 Zoran Milanović, v. r.
### NN 29/2024 (11.3.2024.), Odluka o dodjeli odlikovanja Velereda kralja Petra Krešimira IV. s lentom i Danicom admiralu Robertu (Valent) Hranju

PREDSJEDNIK REPUBLIKE HRVATSKE

451

Na temelju članka 98. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članaka 2., 3. i 8. Zakona o odlikovanjima i priznanjima Republike Hrvatske (»Narodne novine« broj 20/95., 57/06., 141/06. i 118/19.), a na prijedlog Državnog povjereništva za odlikovanja i priznanja Republike Hrvatske, donosim

ODLUKU

O DODJELI ODLIKOVANJA

Veleredom kralja Petra Krešimira IV. s lentom i Danicom, za izniman doprinos u stvaranju ratne strategije i vojne doktrine, zasluge u izgradnji Oružanih snaga te za osobite uspjehe u vođenju i zapovijedanju postrojbama Oružanih snaga Republike Hrvatske, odlikuje se

admiral ROBERT (Valent) HRANJ.

Klasa: 060-03/24-03/01
 Urbroj: 71-03-01/3-24-01
 Zagreb, 28. veljače 2024.

Predsjednik
 Republike Hrvatske
 Zoran Milanović, v. r.
### NN 29/2024 (11.3.2024.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

456

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 11. ožujka 2024. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 156/22., 1/23., 10/23., 22/23., 37/23., 46/23., 56/23., 71/23., 79/23., 88/23., 94/23., 98/23., 105/23., 110/23., 116/23., 123/23., 132/23., 139/23., 144/23., 151/23., 1/24., 6/24., 11/24., 17/24. i 22/24.), u članku 3. mijenjaju se visine trošarine u eurima na sljedeće predmete oporezivanja tako da glase:

» – Bezolovni motorni benzin 456,00 EUR/1000 l

– Dizelsko gorivo 383,00 EUR/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje do 25. ožujka 2024.

Članak 3.

Ova Uredba objavit će se u »Narodnim novinama«, a stupa na snagu 12. ožujka 2024.

Klasa: 022-03/23-04/31
 Urbroj: 50301-05/16-24-2
 Zagreb, 11. ožujka 2024.

Predsjednik
 mr. sc. Andrej Plenković, v. r.
### NN 30/2024 (13.3.2024.), Pravilnik o izmjenama Pravilnika o ribolovnim mogućnostima i ribolovu igluna (Xiphias gladius)

MINISTARSTVO POLJOPRIVREDE

467

Na temelju članka 12. stavka 1. podstavaka 7. i 9., članka 13. stavka 2. i članka 26. stavka 11. Zakona o morskom ribarstvu (»Narodne novine«, br. 62/17., 130/17., 14/19., 30/23. i 14/24.), ministrica poljoprivrede donosi

PRAVILNIK

O IZMJENAMA PRAVILNIKA O RIBOLOVNIM MOGUĆNOSTIMA I RIBOLOVU IGLUNA
 (Xiphias gladius)

Članak 1.

U Pravilniku o ribolovnim mogućnostima i ribolovu igluna (Xiphias gladius) (»Narodne novine«, br. 36/23.) dosadašnji prilozi 1., 2. i 6. Pravilnika zamjenjuju se s novim prilozima 1., 2. i 6. koji su sastavni dio ovog Pravilnika.

Članak 2.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-01/23-01/7
 Urbroj: 525-12/718-24-9
 Zagreb, 8. ožujka 2024.

Ministrica poljoprivrede
 Marija Vučković, v. r.

PRILOG 1.

RASPODJELA DRŽAVNE KVOTE ZA ULOV IGLUNA U 2024. GODINI

|  |  |  |
| --- | --- | --- |
| Kategorija  ribolova | Potkategorija ribolova | Državna kvota za 2024. g. (tona) |
| Gospodarski ribolov | Plutajući parangal | 46,00 |
| Odmet i/ili panula | 1,50 |
| Prilov | 1,24 |

PRILOG 2.

POPIS PLOVILA KOJA MOGU OSTVARITI PRAVO NA INDIVIDUALNU KVOTU ZA RIBOLOV IGLUNA PLUTAJUĆIM PARANGALOM U 2024. GODINI I IZNOS KVOTE PO PLOVILU

|  |  |  |  |
| --- | --- | --- | --- |
| Redni broj | CFR | Registarska oznaka ili ime plovila | Kvota (kg) |
| 1. | HRV000001052 | 100101-CT | 1.246 |
| 2. | HRV000001684 | 103152-VD | 1.900 |
| 3. | HRV000002471 | 12-CT | 760 |
| 4. | HRV000000905 | 155-CT | 1.212 |
| 5. | HRV000001028 | 156-CT | 1.105 |
| 6. | HRV000016180 | 179674-KŽ | 2.721 |
| 7. | HRV000016892 | 205-KŽ | 2.479 |
| 8. | HRV000001409 | 211112-VD | 1.740 |
| 9. | HRV000002127 | 215-KŽ | 3.209 |
| 10. | ITA000019188 | 244-KŽ | 6.157 |
| 11. | HRV000016903 | 251480-SO | 1.273 |
| 12. | HRV000017295 | 256076-KŽ | 5.851 |
| 13. | HRV000001790 | 341-CT | 1.434 |
| 14. | HRV000001354 | 563-VD | 1.788 |
| 15. | HRV000001481 | 56-TG | 3.571 |
| 16. | HRV000016231 | 576-DB | 4.456 |
| 17. | HRV000016154 | 999-VD | 1.482 |
| 18. | HRV000001347 | KRALJICA MIRA | 1.582 |
| 19. | HRV000016003 | 1103-ŠB | 574 |
| 20. | HRV000017530 | 199-SR | 1.461 |

PRILOG 6.

POPIS PLOVILA KOJA MOGU OSTVARITI PRAVO NA RIBOLOV IGLUNA ODMETOM I PANULOM PO OLIMPIJSKOM PRINCIPU U 2024. GODINI

|  |  |  |
| --- | --- | --- |
| Redni broj | CFR | Registarska oznaka  ili ime plovila |
| 1. | HRV000000265 | 675-VD |
| 2. | HRV000001002 | 8-TP |
| 3. | HRV000001347 | KRALJICA MIRA |
| 4. | HRV000001354 | 563-VD |
| 5. | HRV000001609 | 700-VD |
| 6. | HRV000001900 | 151-MU |
| 7. | HRV000002120 | 212-TI |
| 8. | HRV000003570 | 755-VD |
| 9. | HRV000016149 | 1463-BG |
| 10. | HRV000016231 | 576-DB |
| 11. | HRV000016903 | 251480-SO |
| 12. | HRV000002739 | 241427-RŠ |
| 13. | HRV000017080 | 403-TI |
| 14. | HRV000017295 | 256076-KŽ |
### NN 31/2024 (14.3.2024.), Odluka o imenovanju sutkinje Općinskog suda u Dubrovniku

Državno sudbeno vijeće

475

Na temelju članaka 56. i 56.a. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13 – Odluka Ustavnog suda Republike Hrvatske broj U-I-5991/2012, 28/13, 82/15, 67/18, 126/19, 80/22 i 16/23 – dalje u tekstu ZDSV) Državno sudbeno vijeće (dalje u tekstu – Vijeće), sastavljeno od Darka Milkovića, predsjednika Vijeća, te Dražena Bošnjakovića, Eveline Čolović Tomić, Antuna Dominka, Gorana Goluže, Marine Paulić, Ivone Rupić, Lidije Vidjak, članova Vijeća, na 19. sjednici, održanoj 15. veljače 2024., donijelo je

ODLUKU

Za sutkinju Općinskog suda u Dubrovniku imenuje se ANA POLJANIĆ.

Broj: IS-40/23-14
 Zagreb, 15. veljače 2024.

Predsjednik
 Darko Milković, v. r.
### NN 31/2024 (14.3.2024.), Odluka o imenovanju sutkinje Općinskog suda u Rijeci

DRŽAVNO SUDBENO VIJEĆE

476

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20 i 16/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Arsena Bauka, Eveline Čolović Tomić, Antuna Dominka, Gorana Goluže, Ivone Rupić, Lidije Vidjak i prof. dr. sc. Maria Vinkovića, članova Vijeća, na 14. sjednici održanoj 23. studenoga 2023., donijelo je

ODLUKU

Za sutkinje Općinskog suda u Rijeci imenuju se VALERIJA BARIČEVIĆ FRKOVIĆ, viša sudska savjetnica – specijalistica u Općinskom sudu u Rijeci, i IVANA BLAŽEVIĆ, sudska savjetnica u Županijskom sudu u Rijeci.

Broj: IS-6/23-24
 Zagreb, 23. studenoga 2023.

Predsjednik
 Državnog sudbenog vijeća
 Darko Milković, v. r.
### NN 31/2024 (14.3.2024.), Odluka o imenovanju sutkinja Općinskog suda u Crikvenici i Općinskog suda u Crikvenici, Stalna služba u Krku

DRŽAVNO SUDBENO VIJEĆE

477

Na temelju članka 55. stavak 6. Zakona o Državnom sudbenom vijeću (»Narodne novine«, broj 116/10, 57/11, 130/11, 13/13, 28/13, 82/15, 67/18, 126/19, 80/20 i 16/23 – u daljnjem dijelu teksta – ZDSV) Državno sudbeno vijeće (dalje u tekstu Vijeće), sastavljeno od Darka Milkovića, predsjednika Vijeća, te prof. dr. sc. Marka Baretića, Arsena Bauka, Eveline Čolović Tomić, Antuna Dominka, Gorana Goluže, Ivone Rupić, Lidije Vidjak i prof. dr. sc. Maria Vinkovića, članova Vijeća, na 14. sjednici održanoj 23. studenoga 2023., donijelo je

ODLUKU

I. Za sutkinju Općinskog suda u Crikvenici, sjedište Suda, imenuje se MARIJA TURINA, sudska savjetnica u Općinskom sudu u Crikvenici.

II. Za sutkinju Općinskog suda u Crikvenici, Stalna služba u Krku, imenuje se KATJA BAJČIĆ, sudska savjetnica u Općinskom sudu u Crikvenici.

Broj: IS-1/23-22
 Zagreb, 23. studenoga 2023.

Predsjednik
 Državnog sudbenog vijeća
 Darko Milković, v. r.
### NN 31/2024 (14.3.2024.), Odluka o raspuštanju Hrvatskoga sabora

Hrvatski sabor

474

Na temelju članka 78. stavka 1. Ustava Republike Hrvatske, Hrvat­ski sabor na sjednici 14. ožujka 2024. donio je

ODLUKU

O RASPUŠTANJU HRVATSKOGA SABORA

I.

Raspušta se Hrvatski sabor.

II.

Ova Odluka stupa na snagu danom donošenja.

Klasa: 021-01/24-01/2
 Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2024 (15.3.2024.), Naredba o izmjeni Naredbe o mjerama kontrole za suzbijanje afričke svinjske kuge u Republici Hrvatskoj

MINISTARSTVO POLJOPRIVREDE

497

Na temelju članka 7. stavka 6., članka 36. stavka 6. i članka 40. Zakona o zdravlju životinja (»Narodne novine«, br. 152/22 i 154/22), ministrica poljoprivrede donosi

NAREDBU

O IZMJENI NAREDBE O MJERAMA KONTROLE ZA SUZBIJANJE AFRIČKE SVINJSKE KUGE U REPUBLICI HRVATSKOJ

Članak 1.

U Naredbi o mjerama kontrole za suzbijanje afričke svinjske kuge u Republici Hrvatskoj (»Narodne novine«, br. 8/24, 21/24) u članku 9. stavci 2. i 3. mijenjaju se i glase:

»(2) Troškovi neškodljivog uklanjanja u objektu za preradu nus­proizvoda životinjskog podrijetla kategorije 1 trupova odstrijeljenih divljih svinja u kojih se laboratorijskim pretraživanjem potvrdi prisutnost virusa afričke svinjske kuge, lešina uginulih držanih svinja i lešina uginulih divljih svinja, podmiruju se iz državnog proračuna.

(3) Troškovi iz stavka 1. ovoga članka obračunavaju se u skladu s važećom Odlukom o visini i opsegu naknada za troškove provedbe propisanih mjera iz područja veterinarstva, objavljenom na službenoj internetskoj stranici Ministarstva poljoprivrede, Uprave za veterinarstvo i sigurnost hrane.«

Članak 2.

Ova Naredba stupa na snagu prvoga dana od dana objave u »Narodnim novinama«.

Klasa: 322-01/23-01/60
 Urbroj: 525-09/557-24-166
 Zagreb, 11. ožujka 2024.

Ministrica poljoprivrede
 Marija Vučković, v. r.
### NN 32/2024 (15.3.2024.), Odluka o isplati jednokratnog novčanog primanja hrvatskim braniteljima iz Domovinskog rata - korisnicima prava u sustavu skrbi o hrvatskim braniteljima iz Domovinskog rata i sustavu socijalne skrbi radi ublažavanja posljedica rasta troškova života

VLADA REPUBLIKE HRVATSKE

492

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. ožujka 2024. donijela

ODLUKU

O ISPLATI JEDNOKRATNOG NOVČANOG PRIMANJA HRVATSKIM BRANITELJIMA IZ DOMOVINSKOG RATA – KORISNICIMA PRAVA U SUSTAVU SKRBI O HRVATSKIM BRANITELJIMA IZ DOMOVINSKOG RATA I SUSTAVU SOCIJALNE SKRBI RADI UBLAŽAVANJA POSLJEDICA RASTA TROŠKOVA ŽIVOTA

I.

Ovom Odlukom uređuje se isplata jednokratnog novčanog primanja hrvatskim braniteljima iz Domovinskog rata, korisnicima prava u sustavu skrbi o hrvatskim braniteljima iz Domovinskog rata i sustavu socijalne skrbi, radi ublažavanja posljedica rasta troškova života, u iznosima i pod uvjetima koji se uređuju ovom Odlukom.

II.

Jednokratno novčano primanje iz točke I. ove Odluke isplatit će se:

– korisniku kojemu je za razdoblje od 1. do 29. veljače 2024. priznato pravo na naknadu za nezaposlene hrvatske branitelje iz Domovinskog rata i članove njihovih obitelji prema propisu kojim se uređuju prava hrvatskih branitelja iz Domovinskog rata i članova njihovih obitelji

– korisniku, hrvatskom branitelju, kojemu je za razdoblje od 1. do 29. veljače 2024. priznato pravo na zajamčenu minimalnu naknadu u sustavu socijalne skrbi i

– hrvatskim braniteljima iz Domovinskog rata koji se na dan 29. veljače 2024. vode u Evidenciji nezaposlenih, koju vodi Hrvatski zavod za zapošljavanje, a nisu korisnici zajamčene minimalne naknade ni naknade za nezaposlene hrvatske branitelje iz Domovinskog rata i članove njihovih obitelji.

III.

Jednokratno novčano primanje iz točke II. ove Odluke određuje se u iznosu od 100,00 eura.

IV.

Jednokratno novčano primanje iz točke III. ove Odluke isplatit će se u ožujku 2024. putem Ministarstva hrvatskih branitelja.

V.

Jednokratno novčano primanje utvrđeno ovom Odlukom ne smatra se dohotkom sukladno članku 8. stavku 2. točki 1. Zakona o porezu na dohodak (»Narodne novine«, br. 115/16., 106/18., 121/19., 32/20., 138/20., 151/22. i 114/23.) te nije prihod u smislu članka 14.c Zakona o dobrovoljnom zdravstvenom osiguranju (»Narodne novine«, br. 85/06., 150/08., 71/10., 53/20., 120/21. i 23/23.).

Jednokratno novčano primanje utvrđeno ovom Odlukom ne može biti predmet ovrhe.

VI.

Sredstva za provedbu ove Odluke osigurat će se preraspodjelom unutar državnog proračuna Republike Hrvatske.

VII.

Za provedbu ove Odluke zadužuje se Ministarstvo hrvatskih branitelja.

VIII.

Ova Odluka stupa na snagu prvoga dana od dana objave u »Narodnim novinama«.

Klasa: 022-03/24-04/113
 Urbroj: 50301-29/09-24-2
 Zagreb, 14. ožujka 2024.

Predsjednik
 mr. sc. Andrej Plenković, v. r.
### NN 32/2024 (15.3.2024.), Odluka o preraspodjeli sredstava planiranih u Državnom proračunu Republike Hrvatske za 2024. godinu zbog osiguranja sredstava radi ublažavanja posljedica rasta troškova života

VLADA REPUBLIKE HRVATSKE

491

Na temelju članka 5. stavka 1. Zakona o izvršavanju Državnog proračuna Republike Hrvatske za 2024. godinu (»Narodne novine«, broj 149/23.), a u vezi s člankom 60. Zakona o proračunu (»Narodne novine«, broj 144/21.), Vlada Republike Hrvatske je na sjednici održanoj 14. ožujka 2024. donijela

ODLUKU

O PRERASPODJELI SREDSTAVA PLANIRANIH U DRŽAVNOM PRORAČUNU REPUBLIKE HRVATSKE ZA 2024. GODINU ZBOG OSIGURANJA SREDSTAVA RADI UBLAŽAVANJA POSLJEDICA RASTA TROŠKOVA ŽIVOTA

I.

Ovom Odlukom Vlada Republike Hrvatske preraspodjeljuje sredstva u ukupnom iznosu od 115.598.927 eura unutar razdjela 041 Ministarstvo hrvatskih branitelja, 060 Ministarstvo poljoprivrede, 077 Ministarstvo gospodarstva i održivog razvoja i 086 Ministarstvo rada, mirovinskoga sustava, obitelji i socijalne politike u Državnom proračunu Republike Hrvatske za 2024. godinu (»Narodne novine«, broj 149/23.) zbog osiguranja sredstava radi ublažavanja posljedica rasta troškova života koji su rezultat ruske invazije na Ukrajinu.

II.

Sredstva iz točke I. ove Odluke preraspodijelit će se prema tablici kako slijedi:

![](/files/_web/sluzbeni-dio/2024/132927/images/5696.jpg)

![](/files/_web/sluzbeni-dio/2024/132927/images/5687.jpg)

![](/files/_web/sluzbeni-dio/2024/132927/images/5680.jpg)

![](/files/_web/sluzbeni-dio/2024/132927/images/5673.jpg)

![](/files/_web/sluzbeni-dio/2024/132927/images/5666.jpg)

![](/files/_web/sluzbeni-dio/2024/132927/images/5659.jpg)

![](/files/_web/sluzbeni-dio/2024/132927/images/5650.jpg)

![](/files/_web/sluzbeni-dio/2024/132927/images/5642.jpg)

![](/files/_web/sluzbeni-dio/2024/132927/images/5634.jpg)

III.

Preraspodjela sredstava iz točke II. ove Odluke sastavni je dio Državnog proračuna Republike Hrvatske za 2024. godinu.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/132
 Urbroj: 50301-05/16-24-2
 Zagreb, 14. ožujka 2024.

Predsjednik
 mr. sc. Andrej Plenković, v. r.
### NN 32/2024 (15.3.2024.), Odluka o subvencioniranju dijela krajnje cijene opskrbe plinom za krajnje kupce kategorije kućanstvo

VLADA REPUBLIKE HRVATSKE

494

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s Odlukom o donošenju Plana korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine, klasa: 022-03/21-04/76, urbroj: 50301-05/27-21-3, od 18. lipnja 2021. i Odlukom o donošenju Izmjena i dopuna Plana korištenja financijskih sredstava dobivenih od prodaje emisijskih jedinica putem dražbi u Republici Hrvatskoj od 2021. do 2025. godine, klasa: 022-03/22-04/82, urbroj: 50301-05/27-22-2, od 9. ožujka 2022., Vlada Republike Hrvatske je na sjednici održanoj 14. ožujka 2024. donijela

ODLUKU

O SUBVENCIONIRANJU DIJELA KRAJNJE CIJENE OPSKRBE PLINOM ZA KRAJNJE KUPCE KATEGORIJE KUĆANSTVO

I.

Ovom Odlukom utvrđuje se iznos i postupak subvencioniranja dijela krajnje cijene opskrbe plinom za krajnje kupce kategorije kućanstvo od 1. travnja 2024. do 30. rujna 2024.

II.

Krajnja cijena opskrbe plinom za krajnje kupce iz kategorije kućanstvo subvencionira se do iznosa razlike cijene plina od 0,0277 EUR/kWh do iznosa određenog metodologijom kojom se utvrđuje iznos tarifnih stavki za javnu uslugu opskrbe plinom i zajamčenu opskrbu koja se primjenjuje za razdoblje od 1. travnja 2024. do 30. rujna 2024., bez poreza na dodanu vrijednost.

III.

Opskrbljivači plinom dužni su na mjesečnoj razini krajnjim kupcima ispostavljati račune za isporučeni plin na način da im se neto osnovica na računu umanji za iznos subvencije pri čemu iznos subvencije mora biti jasno iskazan.

IV.

Po isteku obračunskog mjeseca, opskrbljivači plinom dostavljaju Fondu za zaštitu okoliša i energetsku učinkovitost zahtjev za refundaciju subvencija za sve svoje krajnje kupce koji su korisnici subvencija u skladu s ovom Odlukom, a kojem zahtjevu su dužni priložiti obračun po svakom obračunskom mjernom mjestu.

V.

Postupci pokrenuti prema Odluci o subvencioniranju dijela krajnje cijene opskrbe plinom za krajnje kupce kategorije kućanstvo te krajnje kupce koji nisu kućanstvo s godišnjom potrošnjom plina do 10 GWh (»Narodne novine«, broj 31/23.), za kategoriju kućanstvo, a koji nisu dovršeni do stupanja na snagu ove Odluke, dovršit će se sukladno odredbama te Odluke.

VI.

Ova Odluka objavit će se u »Narodnim novinama«, a stupa na snagu 1. travnja 2024.

Klasa: 022-03/24-04/130

Urbroj: 50301-05/31-24-3
 Zagreb, 14. ožujka 2024

Predsjednik
 mr. sc. Andrej Plenković, v. r.
### NN 32/2024 (15.3.2024.), Odluka o nastavku provedbe mjere za smanjenje utjecaja porasta cijena energenata na pružatelje socijalnih usluga u Republici Hrvatskoj

VLADA REPUBLIKE HRVATSKE

495

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), Vlada Republike Hrvatske je na sjednici održanoj 14. ožujka 2024. donijela

ODLUKU

O NASTAVKU PROVEDBE MJERE ZA SMANJENJE UTJECAJA PORASTA CIJENA ENERGENATA NA PRUŽATELJE SOCIJALNIH USLUGA U REPUBLICI HRVATSKOJ

I.

Pružateljima socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostave obroka te udomiteljskim obiteljima, u razdoblju od dana stupanja na snagu ove Odluke do 30. rujna 2024. osiguravaju se sredstva za naknadu troškova električne energije, toplinske energije i plina, kojom se ublažava udar od porasta cijena energenata.

II.

Na temelju ove Odluke ministar rada, mirovinskoga sustava, obitelji i socijalne politike donijet će odluku o produženju mjere za pružatelje socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostave obroka koji su bili obuhvaćeni mjerom sukladno Odluci o provedbi mjere za smanjenje utjecaja porasta cijena energenata na pružatelje socijalnih usluga u Republici Hrvatskoj (»Narodne novine«, broj 31/22.) i Odluci o nastavku provedbe mjere za smanjenje utjecaja porasta cijena energenata na pružatelje socijalnih usluga u Republici Hrvatskoj (»Narodne novine«, broj 31/23.).

Za pružatelje socijalnih usluga smještaja, organiziranog stanovanja, boravka, usluge pomoći u kući – aktivnost pripreme i dostava obroka, koji nisu bili obuhvaćeni Odlukama iz stavka 1. ove točke, raspisat će se javni poziv na temelju kojeg će ministar rada, mirovinskoga sustava, obitelji i socijalne politike donijeti odluku o proširenju popisa korisnika mjere za smanjenje utjecaja porasta cijena energenata.

Za socijalnu uslugu smještaja u udomiteljskoj obitelji ministar rada, mirovinskoga sustava, obitelji i socijalne politike donijet će odluku temeljem službenih podataka iz Registra udomitelja.

III.

Financijska sredstva za provedbu mjere iz točke I. ove Odluke, u visini od 2.029.000,00 eura, osigurat će se preraspodjelom sredstava unutar financijskog plana Ministarstva rada, mirovinskoga sustava, obitelji i socijalne politike.

IV.

Za provedbu ove Odluke zadužuju se Ministarstvo rada, mirovinskoga sustava, obitelji i socijalne politike i Financijska agencija.

V.

Ova Odluka objavit će se u »Narodnim novinama«, a stupa na snagu 1. travnja 2024.

Klasa: 022-03/24-04/112

Urbroj: 50301-04/25-24-2

Zagreb, 14. ožujka 2024.

Predsjednik
 mr. sc. Andrej Plenković, v. r.
### NN 32/2024 (15.3.2024.), Uredba o izmjeni Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad

VLADA REPUBLIKE HRVATSKE

490

Na temelju članka 43. stavka 5. Zakona o socijalnoj skrbi (»Narodne novine«, br. 18/22., 46/22., 119/22., 71/23. i 156/23.), Vlada Republike Hrvatske je na sjednici održanoj 14. ožujka 2024. donijela

UREDBU

O IZMJENI UREDBE O MJESEČNOM IZNOSU NAKNADE ZA UGROŽENOG KUPCA ENERGENATA, NAČINU SUDJELOVANJA U PODMIRENJU TROŠKOVA ENERGENATA KORISNIKA NAKNADE I POSTUPANJU HRVATSKOG ZAVODA ZA SOCIJALNI RAD

Članak 1.

U Uredbi o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad (»Narodne novine«, br. 31/22., 104/22., 31/23. i 28/24.), u članku 2. stavku 2. riječi: »31. ožujka 2024.« zamjenjuju se riječima: »30. rujna 2024.«.

Članak 2.

Korisnici prava na naknadu za ugroženog kupca energenata kojima je na dan stupanja na snagu ove Uredbe priznato pravo na naknadu za ugroženog kupca energenata na rok iz članka 2. stavka 2. Uredbe o mjesečnom iznosu naknade za ugroženog kupca energenata, načinu sudjelovanja u podmirenju troškova energenata korisnika naknade i postupanju Hrvatskog zavoda za socijalni rad (»Narodne novine«, br. 31/22., 104/22., 31/23. i 28/24.), od dana stupanja na snagu ove Uredbe uvećanu naknadu iz članka 1. ove Uredbe ostvaruju do prestanka prava na naknadu za ugroženog kupca energenata, a najkasnije do 30. rujna 2024.

Članak 3.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/24-03/35
 Urbroj: 50301-04/25-24-3
 Zagreb, 14. ožujka 2024.

Predsjednik
 mr. sc. Andrej Plenković, v. r.
### NN 32/2024 (15.3.2024.), Odluka o razrješenju zamjenika pravobraniteljice za osobe s invaliditetom

Hrvatski sabor

479

Na temelju članka 81. Ustava Republike Hrvatske i članka 4. stavka 2. Zakona o pravobranitelju za osobe s invaliditetom (»Narodne novine«, br. 107/07.) Hrvatski sabor na sjednici 14. ožujka 2024. donio je

ODLUKU

O RAZRJEŠENJU ZAMJENIKA PRAVOBRANITELJICE ZA OSOBE S INVALIDITETOM

I.

Razrješuje se DARIJO JURIŠIĆ dužnosti zamjenika pravobraniteljice za osobe s invaliditetom, na vlastiti zahtjev, s danom donošenja ove Odluke.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 021-04/24-07/18

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2024 (15.3.2024.), Odluka o imenovanju pravobranitelja za osobe s invaliditetom

HRVATSKI SABOR

480

Na temelju članka 81. Ustava Republike Hrvatske i članka 4. stavka 1. Zakona o pravobranitelju za osobe s invaliditetom (»Narodne novine«, br. 107/07.) Hrvatski sabor na sjednici 14. ožujka 2024. donio je

ODLUKU

O IMENOVANJU PRAVOBRANITELJA ZA OSOBE S INVALIDITETOM

Imenuje se DARIJO JURIŠIĆ pravobraniteljem za osobe s invaliditetom.

Klasa: 021-04/24-07/17

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2024 (15.3.2024.), Odluka o imenovanju članova Povjerenstva za prigovore

HRVATSKI SABOR

481

Na temelju članka 81. Ustava Republike Hrvatske i članka 12. stavka 2. Zakona o Hrvatskoj zakladi za znanost (»Narodne novine«, br. 57/22.) Hrvatski sabor na sjednici 14. ožujka 2024. donio je

ODLUKU

O IMENOVANJU ČLANOVA POVJERENSTVA ZA PRIGOVORE

I.

Za članove Povjerenstva za prigovore imenuju se:

– dr. sc. IVICA VILIBIĆ

– dr. sc. GORAN MARTINOVIĆ

– dr. sc. MARIJETA KRALJ

– dr. sc. JOSIP MIKULIĆ

– dr. sc. VESNA BARIĆ PUNDA.

II.

Ova Odluka stupa na snagu danom donošenja.

Klasa: 021-04/23-07/35

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2024 (15.3.2024.), Odluka o razrješenju člana Upravnog odbora Hrvatske zaklade za znanost

HRVATSKI SABOR

482

Na temelju članka 81. Ustava Republike Hrvatske i članka 9. stavka 2. Zakona o Hrvatskoj zakladi za znanost (»Narodne novine«, br. 57/22.) Hrvatski sabor na sjednici 14. ožujka 2024. donio je

ODLUKU

O RAZRJEŠENJU ČLANA UPRAVNOG ODBORA HRVATSKE ZAKLADE ZA ZNANOST

Razrješuje se dr. sc. SREĆKO KOVAČ dužnosti člana Upravnog odbora Hrvatske zaklade za znanost, na koju je imenovan na prijedlog Instituta za filozofiju, iz znanstvenog područja humanističkih znanosti, na osobni zahtjev.

Klasa: 021-04/24-07/13

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2024 (15.3.2024.), Odluka o imenovanju članice Upravnog odbora Hrvatske zaklade za znanost

HRVATSKI SABOR

483

Na temelju članka 81. Ustava Republike Hrvatske i članka 9. stavka 3. Zakona o Hrvatskoj zakladi za znanost (»Narodne novine«, br. 57/22.) Hrvatski sabor na sjednici 14. ožujka 2024. donio je

ODLUKU

O IMENOVANJU ČLANICE UPRAVNOG ODBORA HRVATSKE ZAKLADE ZA ZNANOST

Imenuje se dr. sc. ZRINKA KOVARIK članicom Upravnog odbora Hrvatske zaklade za znanost, na prijedlog Instituta za medicinska istraživanja i medicinu rada, iz znanstvenog područja prirodnih znanosti.

Klasa: 021-04/24-07/13

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2024 (15.3.2024.), Odluka o proglašenju 2025. godine »Godinom obilježavanja 1100. obljetnice hrvatskoga kraljevstva«

HRVATSKI SABOR

484

Na temelju članka 81. Ustava Republike Hrvatske, Hrvatski sabor na sjednici 14. ožujka 2024. donio je

ODLUKU

O PROGLAŠENJU 2025. GODINE »GODINOM OBILJEŽAVANJA 1100. OBLJETNICE HRVATSKOGA KRALJEVSTVA«

I.

Godina 2025. proglašava se »Godinom obilježavanja 1100. obljetnice hrvatskoga kraljevstva«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 990-01/24-01/4

Zagreb, 14. ožujka 2024.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 32/2024 (15.3.2024.), Obvezatne upute broj Z I – obrasci za pripremu i provedbu izbora - imenovanje stalnog sastava izbornih povjerenstava

DRŽAVNO IZBORNO POVJERENSTVO REPUBLIKE HRVATSKE

498

Na osnovi članka 56. točke 3. i točke 5. Zakona o izborima zastupnika u Hrvatski sabor (»Narodne novine«, broj 66/15 – pročišćeni tekst, 104/15 – Odluka i Rješenje Ustavnog suda Republike Hrvatske, broj: U-I-1397/2015 od 24. rujna 2015., 48/18 i 98/19), Državno izborno povjerenstvo Republike Hrvatske (dalje: Državno izborno povjerenstvo) na sjednici održanoj 15. ožujka 2024. donijelo je

OBVEZATNE UPUTE BROJ Z I

OBRASCI ZA PRIPREMU I PROVEDBU IZBORA IMENOVANJE STALNOG SASTAVA IZBORNIH POVJERENSTAVA

1. Imenovanje stalnog sastava izbornih povjerenstava za provedbu izbora zastupnika u Hrvatski sabor provodit će se isključivo na obrascima propisanim ovim Obvezatnim uputama.

2. Obrasci iz točke 1. ovih Obvezatnih uputa nosit će oznaku OZ.

3. Obrasci iz točke 1. ovih Obvezatnih uputa su:

– OZ-1 – Izjava o prihvaćanju dužnosti predsjednika/zamjenika predsjednika/člana/zamjenika člana stalnog sastava izbornog povjerenstva za provedbu izbora zastupnika u Hrvatski sabor

– OZ-2 – Rješenje o imenovanju stalnog sastava općinskog/gradskog izbornog povjerenstva općine/grada.

4. Oznake, nazivi i sadržaj obrazaca sastavni su dio ovih Obvezatnih uputa.

5. Obrasci za pripremu i provedbu izbora oznaka OZ-1 i OZ-2 objavit će se na mrežnoj stranici Državnog izbornog povjerenstva www.izbori.hr.

6. Ove Obvezatne upute stupaju na snagu danom donošenja i objavljuju se u »Narodnim novinama«.

7. Ove Obvezatne upute objavljuju se i na mrežnoj stranici Državnog izbornog povjerenstva www.izbori.hr.

Napomena: Izrazi u ovim Obvezatnim uputama koji imaju rodno značenje odnose se jednako na muški i ženski rod bez obzira u kojem rodu su navedeni.

Klasa: 012-01/24-01/40

Urbroj: 507-03/05-24-1

Zagreb, 15. ožujka 2024.

Predsjednik
 mr. sc. Radovan Dobronić, v. r.

![](/files/_web/sluzbeni-dio/2024/132927/images/7823.jpg)

![](/files/_web/sluzbeni-dio/2024/132927/images/7814.jpg)
### NN 32/2024 (15.3.2024.), Odluka o raspisivanju izbora za članove u Europski parlament iz Republike Hrvatske

PREDSJEDNIK REPUBLIKE HRVATSKE

486

Na temelju odredbe članka 94. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 7. i 8. Zakona o izboru članova u Europski parlament iz Republike Hrvatske (»Narodne novine«, broj 92/10, 23/13 i 143/13), donosim

ODLUKU

O RASPISIVANJU IZBORA ZA ČLANOVE U EUROPSKI PARLAMENT IZ REPUBLIKE HRVATSKE

1. Raspisujem izbore za članove u Europski parlament iz Republike Hrvatske.

2. Izbori za članove u Europski parlament iz Republike Hrvatske održat će se u nedjelju, 9. lipnja 2024. godine.

Izbori se provode na biračkim mjestima na području Republike Hrvatske i u sjedištima diplomatsko-konzularnih predstavništava Republike Hrvatske.

3. Temeljem Ugovora o pristupanju Republike Hrvatske Europskoj uniji u Europski parlament bira se 12 članova iz Republike Hrvatske.

4. Ova Odluka stupa na snagu 9. travnja 2024. godine i objavljuje se u »Narodnim novinama«.

Klasa: 012-02/24-03/01

Urbroj: 71-10-01/1-24-1

Zagreb, 15. ožujka 2024.

Predsjednik
 Republike Hrvatske
 Zoran Milanović, v. r.
### NN 32/2024 (15.3.2024.), Odluka o raspisivanju izbora za zastupnike u Hrvatski sabor

PREDSJEDNIK REPUBLIKE HRVATSKE

485

Na temelju odredbe članka 98. stavka 1. podstavka 1. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 5., 6. i 80. stavka 2. Zakona o izborima zastupnika u Hrvatski sabor (»Narodne novine«, broj 116/99, 109/00, 53/03, 69/03 – pročišćeni tekst, 167/03, 44/06, 19/07, 20/09, 145/10, 24/11, 93/11, 120/11 – pročišćeni tekst, 19/15, 66/15 – pročišćeni tekst, 104/15, 48/18 i 98/19), donosim

ODLUKU

O RASPISIVANJU IZBORA ZA ZASTUPNIKE U HRVATSKI SABOR

1. Raspisujem izbore za zastupnike u Hrvatski sabor.

2. Izbori će se na biračkim mjestima u Republici Hrvatskoj održati u srijedu, 17. travnja 2024. godine.

Izbori na biračkim mjestima u sjedištima diplomatsko-konzularnih predstavništava Republike Hrvatske održat će se u utorak, 16. travnja 2024. godine i u srijedu, 17. travnja 2024. godine.

3. Ova Odluka stupa na snagu danom donošenja i objavljuje se u »Narodnim novinama«.

Klasa: 012-02/24-01/01

Urbroj: 71-10-01/1-24-1

Zagreb, 15. ožujka 2024.

Predsjednik
 Republike Hrvatske
 Zoran Milanović, v. r.
### NN 33/2024 (20.3.2024.), Indeks potrošačkih cijena u veljači 2024.

DRŽAVNI ZAVOD ZA STATISTIKU

523

Državni zavod za statistiku objavljuje

INDEKS

POTROŠAČKIH CIJENA U VELJAČI 2024.

Indeks potrošačkih cijena u veljači 2024. u odnosu na siječanj 2024. iznosi 100,2.

Klasa: 956-03/24-01/2

Urbroj: 555-01-04-06-01-24-4

Zagreb, 15. ožujka 2024.

Glavna ravnateljica
 Lidija Brković, v. r.
### NN 33/2024 (20.3.2024.), Indeks proizvođačkih cijena industrijskih proizvoda na domaćem tržištu u veljači 2024.

Državni zavod za statistiku

522

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
 U VELJAČI 2024.

Indeks proizvođačkih cijena industrijskih proizvoda na domaćem tržištu u veljači 2024. u odnosu na siječanj 2024. iznosi 100,0.

Klasa: 954-01/24-01/01

Urbroj: 555-01-05-03-02-24-6

Zagreb, 11. ožujka 2024.

Glavna ravnateljica
 Lidija Brković, v. r.
### NN 33/2024 (20.3.2024.), Odluka o sudjelovanju Republike Hrvatske u povećanju autoriziranog temeljnog kapitala Europske banke za obnovu i razvoj

VLADA REPUBLIKE HRVATSKE

511

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16., 116/18. i 80/22.), a u vezi s člankom 8. Zakona o prihvaćanju članstva Republike Hrvatske u Europskoj banci za obnovu i razvoj (»Narodne novine«, broj 25/93.) i člankom 4. stavkom 3. i člankom 5. stavkom 3. Sporazuma o osnivanju Europske banke za obnovu i razvoj (»Narodne novine – Međunarodni ugovori«, br. 4/93., 4/04., 3/12. i 11/23.), Vlada Republike Hrvatske je na sjednici održanoj 14. ožujka 2024. donijela

ODLUKU

O SUDJELOVANJU REPUBLIKE HRVATSKE U POVEĆANJU AUTORIZIRANOG TEMELJNOG KAPITALA EUROPSKE BANKE ZA OBNOVU I RAZVOJ

I.

Prihvaća se sudjelovanje Republike Hrvatske u povećanju autoriziranog temeljnog kapitala Europske banke za obnovu i razvoj (u daljnjem tekstu: EBRD) sukladno Rezoluciji Odbora guvernera EBRD-a broj 265: »Povećanje autoriziranog temeljnog kapitala i upis dionica«, usvojenoj 15. prosinca 2023.

Povećanje autoriziranog temeljnog kapitala EBRD-a iznosi 4.000.000.000,00 eura, a provest će izdavanjem novih 400.000 dionica. Nominalna vrijednost svake dionice iznosi 10.000,00 eura. Povećanje kapitala postat će efektivno 31. prosinca 2024. Rok za upis dionica je 30. lipnja 2025., a Odbor izvršnih direktora EBRD-a može produljiti rok do 31. prosinca 2025.

II.

Na temelju Rezolucije Odbora guvernera EBRD-a iz točke I. ove Odluke, Republika Hrvatska ostvaruje pravo upisa 1.470 novih dionica EBRD-a čime bi održala svoj udio glasačke snage u EBRD-u od 0,368 %.

Upisom novih dionica iz stavka 1. ove točke nastaje izravna financijska obveza za Republiku Hrvatsku u iznosu od 14.700.000,00 eura koja je plativa u pet jednakih godišnjih obroka od po 2.940.000,00 eura koji dospijevaju do 2029. godine.

III.

Sredstva potrebna za sudjelovanje Republike Hrvatske u povećanju kapitala EBRD-a osiguravaju se u državnom proračunu Republike Hrvatske na poziciji Ministarstva financija.

IV.

Ovlašćuje se ministar financija da potpiše instrument o upisu dionica Republike Hrvatske u pripadajućem iznosu povećanja kapitala iz točke II. ove Odluke te da instrument o upisu dostavi mjerodavnim tijelima EBRD-a, radi ispunjenja uvjeta za sudjelovanje u povećanju autoriziranog temeljnog kapitala EBRD-a.

V.

Ovlašćuje se ministar pravosuđa i uprave da izda dokument kojim se potvrđuje da je instrument upisa dionica iz točke IV. ove Odluke, odobren ili potvrđen, te izvršen od strane Republike Hrvatske i kao takav predstavlja valjanu i zakonsku obvezu Republike Hrvatske na temelju važećeg zakonodavstva Republike Hrvatske te provedivu u skladu s uvjetima iz instrumenta.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/24-04/100
 Urbroj: 50301-05/31-24-3
 Zagreb, 14. ožujka 2024.

Predsjednik
 mr. sc. Andrej Plenković, v. r.
### NN 33/2024 (20.3.2024.), Uredba o izmjenama i dopuni Uredbe o visini naknade za zaštitu voda

VLADA REPUBLIKE HRVATSKE

506

Na temelju članka 36. Zakona o financiranju vodnoga gospodarstva (»Narodne novine«, br. 153/09., 90/11., 56/13., 120/16., 127/17. i 66/19.), Vlada Republike Hrvatske je na sjednici održanoj 14. ožujka 2024. donijela

UREDBU

O IZMJENAMA I DOPUNI UREDBE O VISINI NAKNADE ZA ZAŠTITU VODA

Članak 1.

U Uredbi o visini naknade za zaštitu voda (»Narodne novine«, br. 82/10., 83/12., 151/13. i 116/18.), u članku 3. stavku 1. riječi: »1,35 kuna« zamjenjuju se riječima: »0,13 eura«.

U stavku 2. riječi: »0,00135 kuna« zamjenjuju se riječima: »0,00018 eura«.

U stavku 3. riječi: »0,0037 kuna« zamjenjuju se riječima: »0,00049 eura«.

Članak 2.

U članku 5. stavak 4. mijenja se i glasi:

»Korekcijski koeficijent k2 iznosi:

a) 0,7 – za obveznike čije se otpadne vode pročišćavaju na uređaju prvog stupnja pročišćavanja otpadnih voda

b) 0,3 – za obveznike čije se otpadne vode pročišćavaju na uređaju drugog stupnja pročišćavanja otpadnih voda i

c) 0,2 – za obveznike čije se otpadne vode pročišćavaju na uređaju trećeg stupnja pročišćavanja otpadnih voda.«.

Iza stavka 5. dodaju se novi stavci 6. i 7. koji glase:

»Korekcijski koeficijent k2 za instalirani stupanj pročišćavanja na izgrađenom uređaju za pročišćavanje komunalnih otpadnih voda ne može biti niži od korekcijskog koeficijenta k2 propisanog stavkom 4. ovoga članka za taj instalirani stupanj.

Ako na uređaju za pročišćavanje komunalnih otpadnih voda nisu postignuti zahtjevi za instalirani stupanj pročišćavanja, a postignuti su zahtjevi iz propisa iz članka 70. stavka 4. Zakona o vodama (»Narodne novine«, br. 66/19., 84/21. i 47/23.) za niži stupanj pročišćavanja, utvrđuje se viši korekcijski koeficijent k2 od korekcijskog koeficijenta k2 za instalirani stupanj pročišćavanja propisan u stavku 4. ovoga članka.«.

Dosadašnji stavci 6. do 9. postaju stavci 8. do 11.

Članak 3.

U cijelom tekstu Uredbe o visini naknade za zaštitu voda (»Narodne novine«, br. 82/10., 83/12., 151/13. i 116/18.) riječi: »članka 60. stavka 3. Zakona o vodama (»Narodne novine«, br. 153/09., 63/11., 130/11., 56/13., 14/14. i 46/18.) u određenom padežu zamjenjuju se riječima: »članka 70. stavka 4. Zakona o vodama (»Narodne novine«, br. 66/19., 84/21. i 47/23.) u odgovarajućem padežu.

PRIJELAZNA I ZAVRŠNA ODREDBA

Članak 4.

Za obračunska razdoblja do 30. lipnja 2024. naknada za zaštitu voda obračunavat će se u skladu s člankom 3. Uredbe o visini naknade za zaštitu voda (»Narodne novine«, br. 82/10., 83/12., 151/13. i 116/18.).

Članak 5.

Ova Uredba objavit će se u »Narodnim novinama«, a stupa na snagu 1. srpnja 2024.

Klasa: 022-03/24-03/17

Urbroj: 50301-05/27-24-4

Zagreb, 14. ožujka 2024.

Predsjednik
 mr. sc. Andrej Plenković, v. r.
### NN 33/2024 (20.3.2024.), Uredba o izmjeni Uredbe o izmjenama Uredbe o visini naknade za korištenje voda

Vlada Republike Hrvatske

505

Na temelju članka 27. stavka 1. Zakona o financiranju vodnoga gospodarstva (»Narodne novine«, br. 153/09., 90/11., 56/13., 120/16., 127/17. i 66/19.), Vlada Republike Hrvatske je na sjednici održanoj 14. ožujka 2024. donijela

UREDBU

O IZMJENI UREDBE O IZMJENAMA UREDBE O VISINI NAKNADE ZA KORIŠTENJE VODA

Članak 1.

U Uredbi o izmjenama Uredbe o visini naknade za korištenje voda (»Narodne novine«, broj 158/23.), u članku 3. riječi »0,378260 eura« zamjenjuju se riječima: »0,30 eura«.

ZAVRŠNA ODREDBA

Članak 2.

Ova Uredba objavit će se u »Narodnim novinama«, a stupa na snagu 1. srpnja 2024.

Klasa: 022-03/24-03/16

Urbroj: 50301-05/27-24-3

Zagreb, 14. ožujka 2024.

Predsjednik
 mr. sc. Andrej Plenković, v. r.
### NN 33/2024 (20.3.2024.), Rješenje o dodjeli naziva »Referentni centar Ministarstva zdravstva za epilepsije i konvulzivne bolesti razvojne dobi« Zavodu za neurologiju i dječju psihijatriju Klinike za pedijatriju Kliničkog bolničkog centra Rijeka

MINISTARSTVO ZDRAVSTVA

520

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Rijeka, sa sjedištem u Rijeci, Krešimirova 42, OIB: 40237608715 na prijedlog Nacionalnog zdravstvenog vijeća sa sjednice održane 22. studenoga 2023., donosi

RJEŠENJE

1. Određuje se Zavod za neurologiju i dječju psihijatriju Klinike za pedijatriju Kliničkog bolničkog centra Rijeka »Referentnim centrom Ministarstva zdravstva za epilepsije i konvulzivne bolesti razvojne dobi«.

2. Naziv »Referentni centar Ministarstva zdravstva za epilepsije i konvulzivne bolesti razvojne dobi« dodjeljuje se na vrijeme od pet godina.

Klasa: UP/I-510-01/23-01/21

Urbroj: 534-07-2-2/4-24-10

Zagreb, 5. siječnja 2024.

Ministar
 izv. prof. dr. sc. Vili Beroš, dr. med., v. r.
### NN 33/2024 (20.3.2024.), Rješenje o dodjeli naziva »Referentni centrar Ministarstva zdravstva za afektivne poremećaje« Zavodu za kliničku psihijatriju i psihološku medicinu Kliničkog bolničkog centra Zagreb

MINISTARSTVO ZDRAVSTVA

521

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 22. studenoga 2023., donosi

RJEŠENJE

1. Određuje se Zavod za kliničku psihijatriju Klinike za psihijatriju i psihološku medicinu Kliničkog bolničkog centra Zagreb »Referentnim centrom Ministarstva zdravstva za afektivne poremećaje«.

2. Naziv »Referentni centar Ministarstva zdravstva za afektivne poremećaje« dodjeljuje se na vrijeme od pet godina.

Klasa: UP/I-510-01/22-01/07

Urbroj: 534-07-2-2/4-24-12

Zagreb, 16. veljače 2024.

Ministar
 izv. prof. dr. sc. Vili Beroš, dr. med., v. r.
### NN 33/2024 (20.3.2024.), Rješenje o dodjeli naziva »Referentni centrar Ministarstva zdravstva za kliničku prehranu i liječenje zatajenja funkcije crijeva« Zavodu za gastoenterologiju i hepatologiju Klinike za unutarnje bolesti Kliničkog bolničkog centra Zagreb

MINISTARSTVO ZDRAVSTVA

519

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 22. studenoga 2023., donosi

RJEŠENJE

1. Određuje se Zavod za gastroenterologiju i hepatologiju Klinike za unutarnje bolesti Kliničkog bolničkog centra Zagreb »Referentnim centrom Ministarstva zdravstva za kliničku prehranu i liječenje zatajenja funkcije crijeva«.

2. Naziv »Referentni centar Ministarstva zdravstva za kliničku prehranu i liječenje zatajenja funkcije crijeva« dodjeljuje se na vrijeme od pet godina.

Klasa: UP/I-510-01/23-01/15

Urbroj: 534-07-2-2/4-24-12

Zagreb, 4. siječnja 2024.

Ministar
 izv. prof. dr. sc. Vili Beroš, dr. med., v. r.
### NN 33/2024 (20.3.2024.), Rješenje o dodjeli naziva »Referentni centar Ministarstva zdravstva za kliničku farmakologiju« Zavodu za kliničku farmakologiju Klinike za unutarnje bolesti Kliničkog bolničkog centra Zagreb

Ministarstvo zdravstva

518

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, br. 100/18, 125/19, 147/20, 119/22, 156/22 i 33/23) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 26. rujna 2023., donosi

RJEŠENJE

1. Određuje se Zavod za kliničku farmakologiju Klinike za unutarnje bolesti Kliničkog bolničkog centra Zagreb »Referentnim centrom Ministarstva zdravstva za kliničku farmakologiju«.

2. Naziv »Referentni centar Ministarstva zdravstva za kliničku farmakologiju« dodjeljuje se na vrijeme od pet godina.

Klasa: UP/I-510-01/22-01/13

Urbroj: 534-07-2-2/4-23-12

Zagreb, 28. prosinca 2023.

Ministar
 izv. prof. dr. sc. Vili Beroš, dr. med., v. r.
### NN 33/2024 (20.3.2024.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. travnja 202 4. do 30. lipnja 2024.

Hrvatska energetska regulatorna agencija

524

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 6. Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 108/20, 20/22 i 38/23), Hrvatska energetska regulatorna agencija je na 6. sjednici Upravnog vijeća održanoj 19. ožujka 2024. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. TRAVNJA 2024. DO 30. LIPNJA 2024.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. travnja 2024. do 30. lipnja 2024. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0281 EUR/kWh.

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0071 EUR/kWh.

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Ova Odluka objavit će se u »Narodnim novinama«, a stupa na snagu 1. travnja 2024.

Klasa: 391-35/23-01/21
 Urbroj: 371-04-24-5
 Zagreb, 19. ožujka 2024.

Zamjenik
 predsjednika Upravnog vijeća
 mr. sc. Željko Vrban, v. r.